Document ID: 32013D0481

A TANÁCS HATÁROZATA
(2013. szeptember 26.)
a nemzeti központi bankok külső könyvvizsgálóiról szóló 1999/70/EK határozatnak a Banco de España külső könyvvizsgálói tekintetében történő módosításáról
(2013/481/EU)
AZ EURÓPAI UNIÓ TANÁCSA,
tekintettel a Központi Bankok Európai Rendszere és az Európai Központi Bank alapokmányáról szóló, az Európai Unióról és az Európai Unió működéséről szóló szerződéshez csatolt (4.) jegyzőkönyvre és különösen annak 27.1. cikkére,
tekintettel a Banco de España külső könyvvizsgálóiról szóló, az Európai Központi Banknak az Európai Unió Tanácsához intézett 2013. szeptember 2-i EKB/2013/32 ajánlására (1),
mivel:
(1)
Az Európai Központi Bank (EKB) és az eurorendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
(2)
A Banco de España jelenlegi külső könyvvizsgálójának megbízatása a 2012-es pénzügyi év ellenőrzését követően lejárt. Ezért külső könyvvizsgálók kinevezése szükséges a 2013. pénzügyi évtől.
(3)
A Banco de España a KPMG Auditores, S.L-t választotta külső könyvvizsgálójának a 2013-2017. pénzügyi évekre.
(4)
Az EKB Kormányzótanácsa azt ajánlotta, hogy a KPMG Auditores, S.L.-t nevezzék ki a 2013-2017. pénzügyi évekre a Banco de España külső könyvvizsgálójának.
(5)
Helyénvaló az EKB Kormányzótanácsának ajánlását követni, és az 1999/70/EK tanácsi határozatot (2) ennek megfelelően módosítani,
ELFOGADTA EZT A HATÁROZATOT:
1. cikk
Az 1999/70/EK határozat 1. cikkének (3) bekezdése helyébe a következő szöveg lép:
„(3) A Tanács a KPMG Auditores S.L-t, mint a Banco de España külső könyvvizsgálóját a 2013-2017. pénzügyi évekre jóváhagyja.”.
2. cikk
Ez a határozat az erről szóló értesítés napján lép hatályba.
3. cikk
Ennek a határozatnak az Európai Központi Bank a címzettje.
Kelt Brüsszelben, 2013. szeptember 26-án.

Labels: 2
4
18